ÖBI

Formannafundur ÖBÍ
2023-03-04 | Mannréttindahúsið, Sigtún 42, Reykjavík, Iceland
Hlusta

Ryðjum menntabrautina! Málþing um mikilvægi stuðningsúrræða
2023-02-28 09:00 - 12:00 UTC | Nauthóll, Nauthólsvegur 106, Reykjavík, 102, Iceland
HlustaÖBÍ réttindasamtök standa fyrir málþinginu „Ryðjum menntabrautina“ þann 28. febrúar næstkomandi á Nauthól kl. 9:00 til 12:00
Málþingið fjallar um mikilvægi stuðningsúrræða í námi og fókusinn verður á nemendur í efri bekkjum framhaldsskóla og háskólanema með ósýnilegar fatlanir sem þurfa á stuðningsúrræðum að halda, þ.e hvaða úrræði eru í boði og hvernig gangi fyrir nemendur að sækja þessa þjónustu og halda henni út námstímann.
Dagskrá

Ásmundur Einar Daðason barna- og menntamálaráðherra flytur opnunarávarp
Hrafnhildur V. Kjartansdóttir, náms- og starfsráðgjafi við Nemendaráðgjöf Háskóla Íslands
Hildur Katrín Rafnsdóttir, náms- og starfsráðgjafi hjá Háskólanum í Reykjavík.
Gígja Baldursdóttir sérkennari hjá Hringsjá
Jónas Eyberg útskriftarnemandi frá Hringsjá
Brynhildur Arthúrsdóttir formaður LAUF
Jóhanna Birna Bjartmarsdóttir nemandi í menntavísindum og heilsueflingu við University of Florida
Anna Kristín Jensdóttir náms- og starfsráðgjafi stofnandi RéttindaRonju
Jóhanna Halldórsdóttir hjá Gigtarfélaginu um reynslu af LHÍ
Margrét Lilja Aðalsteinsdóttir formaður Sjálfsbjargar

Málþinginu verður streymt og það rit- og táknmálstúlkað.

Samráðsþing: Landsáætlun um innleiðingu á samningi Sameinuðu þjóðanna um réttindi fatlaðs fólks
2023-02-16 13:00 - 17:00 | Harpa, Austurbakka 2, Reykjavík, 101, Iceland
HlustaSamráðsþing fer fram í Hörpu þann 16. febrúar um landsáætlun um innleiðingu á samningi SÞ um réttindi fatlaðs fólks. Félags- og vinnumarkaðsráðuneytið ásamt forsætisráðuneytinu, Sambandi íslenskra sveitarfélaga, ÖBÍ réttindasamtökum, Landssamtökunum Þroskahjálp og Geðhjálp standa fyrir fundinum sem er öllum opinn.

Á þinginu verður leitast við að greina tækifærin fram undan og hvað skipti máli þegar horft sé til framtíðar. Þá munu vinnuhópar við gerð landsáætlunar kynna tillögur að aðgerðum. Fundarstjóri er Guðrún Ágústa Guðmundsdóttir, aðstoðarmaður félags- og vinnumarkaðsráðherra.

Þátttaka er gjaldfrjáls en skrá þarf þátttöku fyrir fram og er það gert á vefnum https://frn.is

Einnig er hægt að líma þessa slóð beint inn í vafra: bit.ly/3llCUHG

DAGSKRÁ
13.05–13.15
Ný framtíð, tækifærin fram undan
– Guðmundur Ingi Guðbrandsson, félags- og vinnumarkaðsráðherra

13.15–13.25
Staða samnings Sameinuðu þjóðanna um réttindi fatlaðs fólks
– Elísabet Gísladóttir, lögfræðingur í forsætisráðuneytinu

13.25–13.40
Gerð landsáætlunar – hvað höfum við lært og hvers má vænta?
– Þór Garðar Þórarinsson, verkefnastjóri landsáætlunar

13.40–13.45
Áherslur sveitarfélaga – hvað skiptir máli þegar horft er til framtíðar?
– Heiða Björg Hilmisdóttir, formaður Sambands íslenskra sveitarfélaga

13.45–14.00
Áherslur hagsmunaaðila – hvað skiptir máli þegar horft er til framtíðar?
– Þuríður Harpa Sigurðardóttir, formaður ÖBÍ réttindasamtaka
– Unnur Helga Óttarsdóttir, formaður Landssamtakanna Þroskahjálpar
– Elín Ebba Ásmundsdóttir, varaformaður Geðhjálpar

14.00–14.25
Verkfæri nýsköpunar inn í framtíðina: Áhrif tæknibreytinga, hver verða áhrif þeirra á velferðarþjónustu?
– Ólafur Andri Ragnarsson, aðjúnkt við Háskólann í Reykjavík
– Karl Friðriksson, framtíðarfræðingur
– Kristín Soffía Jónsdóttir, framkvæmdastjóri Klak Icelandic Startups

14.25–14.40
Hlé

14.40–15.00
Ertu með hugmynd sem gæti breytt heiminum?
– Hinrik Jósafat Atlason, framkvæmdastjóri og stofnandi Atlas Primer

15.00–15.15
Nokkrar kveikjur
– Elva Dögg Gunnarsdóttir, uppistandari

15.15–16.15
Stöðumat
– Vinnuhópar við gerð landsáætlunar kynna tillögur að aðgerðum

16.15–16.30
Viðbrögð, speglun úr sal, forgangsröðun tillagna
– Þátttakendur á samráðsþinginu leggja sitt af mörkum

16.30–16.40
Lausnagallerí
– Örkynningar á verkefnum sem gætu haft áhrif

16.40–16.50
Undirritun samstarfsyfirlýsingar um verklag við gerð landsáætlunar til 2030

16.50
Léttar samkvæmisæfingar
– Þátttakendur á þinginu lyfta sér upp með góðum veitingum og tónlist

Bogfimikynning 11. og 12. febrúar í Hátúni
2023-02-11 - 2023-02-12
HlustaNæstu helgi 11.-12. febrúar verður bogfimikynning í íþróttahúsi ÍFR í Hátúni í Reykjavík. Kynningin er í samstarfi Íþróttafélags fatlaðra í Reykjavík og bogfimimannsins Þorsteins Halldórssonar. Allir velkomnir og kynningin er áhugasömum að kostnaðarlausu.
Bogfimikynningin verður í Hátúni 14 í Reykjavík laugardaginn 11. febrúar frá kl. 16.00-18.00 og á sunnudaginn 12. febrúar frá kl. 13.00-15.00. Ekki þarf að örvænta þó áhugasamir eigi ekki boga eða örvar því öllum verður gert kleyft að kynnast íþróttinni á staðnum undir handleiðslu Þorsteins, Marcels og Keseniyu ásamt Þresti Steinþórssyni ÍFR.
Nánari upplýsingar hér: https://hvatisport.is/bogfimikynning-11-og-12-februar-i-hatuni/

Tækifærin í Erasmus+ [Fræðsluröð ÖBÍ]
2023-02-08 16:00 - 19:00 | Hringsjá, Hátúni 10d, Reykjavík, 105, Iceland
HlustaTækifærin í Erasmus+ er næsta námskeið í Fræðsluröð ÖBÍ og fer það fram miðvikudaginn 8. febrúar 2023 frá kl. 16-19:00 hjá Hringsjá, Hátúni 10d kl. 16-19:00 og á Zoom.
Á námskeiðinu verður farið yfir þá möguleika sem félög, félagsmenn og starfsfólk geta nýtt sér, dæmi um verkefni og heimsóknir, hvernig og hvenær sækja þarf um.
Erasmus+ áætlunin leggur áherslu á inngildingu og eitt af markmiðum hennar er að öllum séu tryggðir jafnir möguleikar á þátttöku. Erasmus+ styrkir verkefni sem stuðla að jöfnum tækifærum og fjölbreytni í samfélaginu. Með þetta markmið að leiðarljósi býður áætlunin upp á aukalegan fjárhagsstuðning til jafnrar þátttöku allra í verkefnum erlendis og hérlendis.
Leiðbeinendur eru sérfræðingar á mennta- og menningarsviði rannís og eru hluti af Erasmus+ teymi sviðsins.
Helga Dagný Árnadóttir
Helga Dagný er verkefnisstjóri í starfsmennta- og fullorðinsfræðsluhluta Erasmus+ og ber ábyrgð á samstarfsverkefnum (KA2), auk þess sem hún vinnur við EPALE upplýsingaveitu um fullorðinsfræðslu. Hún svarar fyrirspurnum um verkefni tengd starfsmenntamálum og símenntun í Erasmus+.
Miriam Petra Ómarsdóttir Awad
Miriam er verkefnastýra upplýsingastofu um nám erlendis og svarar öllum fyrirspurnum um námsmöguleika erlendis og námsmöguleika á Íslandi fyrir fólk erlendis frá. Hún vinnur einnig við eTwinning rafrænt skólasamstarf, Europass, evrópsku ferilsskránna og Euraxess upplýsingaveituna fyrir vísindafólk á faraldsfæti. Miriam er jafnframt verkefnastýra Eurodesk á Íslandi og svarar fyrirspurnum um tækifæri fyrir ungt fólk í evrópsku samstarfi.
Óli Örn Atlason
Óli Örn verkefnisstjóri í æskulýðshluta Erasmus+ og ber ábyrgð á flokknum óformlegt nám og þjálfun og tengslaráðstefnum í þeim hluta. Hann svara almennum fyrirspurnum um allt sem viðkemur æskulýðsmálum innan Erasmus+ og um tækifæri fyrir ungt fólk í Evrópu.
Þátttakendur greiða skráningargjald að upphæð kr. 2.500.-, annan kostnað ber ÖBÍ. Skráning hér.

Fræðsluröð ÖBÍ 2023

Fræðsluröð ÖBÍ er ætluð starfsfólki og félagsmönnum aðildarfélaga bandalagsins.
Námskeiðin eru haldin í Hringsjá og á Teams.
ÖBÍ ber allan kostnað af námskeiðshaldinu utan skráningargjaldsins sem greiðist af þátttakanda eða því aðildarfélagi sem hann starfar fyrir eða er félagi í.

Samfélagsmiðlar og réttindabarátta [Fræðsluröð ÖBÍ]
2023-01-25 16:00 - 19:00 | Hringsjá, Hátúni 10d, Reykjavík, 105, Iceland
HlustaNæsta námskeið í Fræðsluröð ÖBÍ, Samfélagsmiðlar og réttindabarátta, verður haldið miðvikudaginn 25. janúar nk. kl. 16-19:00. Skráning hér.
Á námskeiðinu læra þátttakendur að nýta sérhæfða og öfluga möguleika samfélagsmiðla í réttindabaráttu og markaðsstarfi. Fjallað verður um samfélagsmiðlun sem virkar og hvernig ná má forskoti með mikilli útbreiðslu og lægri kostnaði en með hefðbundnum leiðum.
Leiðbeinandi: Margeir Steinar Ingólfsson
Margeir starfar sem ráðgjafi hjá Hugsmiðjunni og hefur verið viðloðandi vefbransann í næstum 20 ár. Hann er líka þekktur undir nafninu DJ Margeir sem einn vinsælasti plötusnúður landsins. Hann stýrir mörgum síðum á samfélagsmiðlum sem sumar hafa náð feikilegum vinsældum og hefur sett upp margar og mismunandi herferðir á stafrænum miðlum með góðum, mælanlegum árangri.
Námskeiðið verður haldið hjá Hringsjá, Hátúni 10d. Þátttakendur greiða skráningargjald að upphæð kr. 2.500.-, annan kostnað ber ÖBÍ.

Fræðsluröð ÖBÍ 2023

Fræðsluröð ÖBÍ er ætluð starfsfólki og félagsmönnum aðildarfélaga bandalagsins.
Námskeiðin eru haldin í Hringsjá og á Teams.
ÖBÍ ber allan kostnað af námskeiðshaldinu utan skráningargjaldsins sem greiðist af þátttakanda eða því aðildarfélagi sem hann starfar fyrir eða er félagi í.

Góð hönnun er fyrir alla: Aðgengismál fyrir yngri kynslóðina - skólar og leikskólar
2023-01-25 12:15 - 13:30 | Listaháskóli Íslands
HlustaÞriðja málstofa um aðgengi verður haldin miðvikudaginn 25. janúar kl 12:15 – 13:30 í arkitektúrdeild Listaháskóla Íslands að Þverholti 11, fyrirlestrarsal A í kjallara.

Þátttaka er opin öllum.

Léttar veitingar í boði.

25. janúar
Aðgengismál fyrir yngri kynslóðina – skólar og leikskólar
Málstofa á vegum FILA + HMS + ÖBÍ réttindasamtaka
Erindi:
– Harpa Cilia mun taka fyrir heildræna nálgun og tala almennt um kröfur og lausnir
– Lísa Kjartansdóttir, innanhússarkitekt, munu ræða um aðgengi innanhúss í grunnskólum og leikskólum. Hún mun taka fyrir tvö dæmi, Stapaskóla í Reykjanesbæ og leikskólann Brákarborg Klöpp í Reykjavík.

Málstofur um aðgengi er liður í samstarfi um upplýsingagjöf um algilda hönnun.

Þann 5. maí s.l. var undirrituð samstarfsyfirlýsing ÖBÍ réttindasamtaka, Arkitektafélags Íslands (AÍ), Félags íslenskra landslagsarkitekta (FÍLA), Félags húsgagna- og innanhússarkitekta (FHI), Byggingafræðingafélags Íslands (BFÍ) og Húsnæðis- og mannvirkjastofnunar (HMS) um bætta upplýsingagjöf í aðgengismálum fyrir hönnuði í mannvirkjagerð.

Með samstarfi þessu er opnað á nauðsynlegt samtal með því markmiði að allir geta notið hins manngerða umhverfis. Þannig er stuðlað að meira jafnrétti fatlaðra og ófatlaðra í hinu daglega lífi.

Góð hönnun er fyrir alla: Náttúrubaðsvæði og aðgengismál
2022-12-07 12:15 - 13:30 | Listaháskóli Íslands
HlustaÖnnur málstofa um aðgengi verður haldin miðvikudaginn 7. desember kl 12:15 – 13:30 í arkitektúrdeild Listaháskóla Íslands að Þverholti 11, fyrirlestrarsal A í kjallara.
Þátttaka er opin öllum.
Léttar veitingar í boði.
7. desember
Hoppaðu bara út í! Náttúrubaðsvæði og aðgengismál.
Málstofa á vegum FILA + HMS + ÖBÍ réttindasamtaka
Erindi:
– Ómar Ingþórsson frá EFLU, landslagsarkitekt FÍLA
– Harpa Cilia Ingólfsdóttir byggingafræðingur og ráðgjafi í algildri hönnun hjá HMS
– Hlynur Þór Agnarsson aðgengis- og upplýsingafulltrúi Blindrafélagsins
Málstofur um aðgengi er liður í samstarfi um upplýsingagjöf um algilda hönnun.
Þann 5. maí s.l. var undirrituð samstarfsyfirlýsing ÖBÍ réttindasamtaka, Arkitektafélags Íslands (AÍ), Félags íslenskra landslagsarkitekta (FÍLA), Félags húsgagna- og innanhússarkitekta (FHI), Byggingafræðingafélags Íslands (BFÍ) og Húsnæðis- og mannvirkjastofnunar (HMS) um bætta upplýsingagjöf í aðgengismálum fyrir hönnuði í mannvirkjagerð.
Með samstarfi þessu er opnað á nauðsynlegt samtal með því markmiði að allir geta notið hins manngerða umhverfis. Þannig er stuðlað að meira jafnrétti fatlaðra og ófatlaðra í hinu daglega lífi.

Hvatningarverðlaun ÖBÍ
2022-12-03 11:30 - 13:30 | Grand Hótel Reykjavík, Sigtún 38, Reykjavík, 105
HlustaHvatningarverðlaun ÖBÍ eru veitt ár hvert á alþjóðadegi fatlaðs fólks, 3. desember. Verðlaunin eru veitt þeim sem hafa með verkum sínum stuðlað að einu samfélagi fyrir alla og endurspegla nútímalegar áherslur um þátttöku, sjálfstæði og jafnrétti fatlaðs fólks.
Markmiðið er alltaf líf til jafns við aðra.

Hef ég efni á að fara til læknis? Komugjöld í heilbrigðisþjónustu eru falin skattheimta
2022-11-23 13:00 - 15:00 | Grand Hótel Reykjavík, Sigtún 38, Reykjavík, 105
HlustaMálefnahópur ÖBÍ um heilbrigðismál boðar til málþings þann 23. nóvember um aukagjöld í heilbrigðisþjónustu og samningsleysi á milli hins opinbera og sérgreinalækna og sjúkraþjálfara.
Markmiðið með málþinginu er að draga fram raunverulega stöðu heilbrigðisþjónustu. Hún hefur lengi einkennst af samningsleysi við sérgreinalækna og sjúkraþjálfara. Það veldur því að einstaklingar neyðast til að standa straum af töluverðum kostnaði vegna aukagjalda og -kostnaðar og biðlistar hafa lengst.
Dagskrá:
13:00 Ávarp heilbrigðisráðherra
13:10 Sjúkratryggingar Íslands
13:20 Læknafélag Reykjavíkur
13:30 Félag sjúkraþjálfara
13:40 ÖBÍ – réttindasamtök
13:45 Kaffihlé
14:00 Pallborðsumræður

Barnvænt Ísland: Málþing um lokaathugasemdir Barnaréttarnefndar SÞ til íslenskra stjórnvalda
2022-11-21 12:30 - 14:30 | Icelandair Hótel Reykjavík Natura, Nauthólsvegur 42, Reykjavík, Iceland
HlustaMennta- og barnamálaráðuneytið, forsætisráðuneytið og Barnaheill – Save the Children á Íslandi standa fyrir málþingi um lokaniðurstöður úttektar Barnaréttarnefndar Sameinuðu þjóðanna á innleiðingu Barnasáttmálans á Íslandi í samstarfi við barnaréttindavaktina, umboðsmann barna og fulltrúa ýmissa ungmennaráða.
Málþingið fer fram mánudaginn 21. nóvember kl. 12:30–14:30 á Icelandair Hótel Reykjavík Natura, Nauthólsvegi 52.
Barnasáttmáli Sameinuðu þjóðanna tók gildi á Íslandi 1992 og var lögfestur árið 2013. Á málþinginu verða niðurstöðurnar kynntar og rætt um hvernig nýta megi þær til að gera Ísland að enn betri stað fyrir börn.
Málþingið er þátttakendum að kostnaðarlausu og eru allir velkomnir. Þátttakendur tilkynni um þátttöku í viðburðnum hér á Fésbókarsíðu mennta- og barnamálaráðuneytisins.
https://www.stjornarradid.is/lisalib/getfile.aspx?itemid=e91885a3-65b3-11ed-9bb2-005056bc4727&fbclid=IwAR1BOj2vECb3LQWgHiUGTBXzwnQ3duaaweJ2qS89J-uxJ62wlVi9Ko73Xoc

Lokadagur tilnefninga til Hvatningarverðlauna ÖBÍ
2022-11-07 23:59
Hlusta3. desember ár hvert höldum við upp á alþjóðlegan dag fatlaðs fólks, með því að viðurkenna góð verk. Verk sem meðal annars vinna gegn fordómum og stuðla að þátttöku allra. Markmiðið er alltaf líf til jafns við aðra. Nánar um Hvatningarverðlaunin HÉR

Frestur til að skila inn tilnefningum rennur út á miðnætti, mánudaginn 7. nóvember. Senda inn tilnefningu

Hvatningarverðlaun 2021. Ljósmynd: Silja.

Málflutningur í Landsrétti í „Króna á móti krónu“ málinu [Dómsmál ÖBÍ]
2022-11-07 09:00 - 12:00 | Landsréttur, Vesturvör 2, Kópavogur, Iceland
HlustaMálið er eitt af yfirstandandi dómsmálum ÖBÍ hefur höfðað. Málflutningur verður í Landsrétti (dómssal 1), mánudaginn 7. nóvember 2022 kl. 09:00 – 12:00.
Forsaga máls:
Tryggingastofnun ríkisins (TR) greiðir sérstaka framfærsluuppbót til þeirra sem hafa engar eða lágar tekjur frá öðrum en TR. Uppbótin skertist krónu fyrir krónu, þ.e. hver króna í tekjur skerti uppbótina (dregið hefur úr skerðingunum eftir að dómsmálið var höfðað). Málið er rekið í þeim tilgangi að skerðingin verði alveg afnumin, eins og þegar hefur verið gert að því er varðar ellilífeyrisþega frá og með 1. janúar 2017.
Málið var höfðað með stefnu útgefinni í október 2019. Ríkislögmaður, fyrir hönd TR, krafðist frávísunar, og í kjölfarið var málinu frestað að beiðni hans aftur og aftur. Héraðsdómur kvað upp úrskurð um frávísun þriðja nóvember 2020, þar sem frávísunarkröfu var hafnað. Málið gekk því til efnismeðferðar. Héraðsdómur kvað svo upp úrskurð og dóm 24. júní 2021, þar sem meginkröfum ÖBÍ var vísað frá dómi, og efnisdómur, hliðhollur ríki, var felldur um varakröfur.
Þessi úrskurður var kærður til Landsréttar, og felldi rétturinn úrskurð þar um 9. nóvember 2021. Landsréttur hafnaði frávísun, og vísaði málinu aftur í hérað til löglegrar meðferðar. Dómur féll í þeim hluta málsins 12. apríl 2022. Eins og í fyrri dóm, var ríkið sýknað af kröfum stefnenda, og verður þeim hluta málsins áfrýjað til Landsréttar, þar sem þau munu sameinast að nýju.

Okkar líf - okkar sýn : hugmyndafundur ungs fólks
2022-11-05 12:00 - 15:00 | Grand Hótel Reykjavík, Sigtún 38, Reykjavík, 105
HlustaHugmyndafundur ungs fólks fer fram á Grand Hotel laugardaginn 5. nóvember nk. frá kl. 12:00 til 15:00.
Fyrir hverja?
Fötluð börn, þ.m.t. börn með ADHD, einhverfu, gigt og sykursýki svo dæmi séu tekin, systkini þeirra og börn sem eiga fatlaða foreldra. Aldur þátttakenda 13-18 ár.
Umræðuefni fundarins verður:
Hvað er gott og hverju vilt þú breyta í sambandi við skólakerfið, tómstundir, íþróttir, aðgengi, námsefni, viðhorf o.s.frv.

Markmiðið er að hlusta á krakkana, hugmyndir þeirra og skoðanir og aðstoða þau við að koma ábendingum á framfæri.
Boðið verður upp á hádegisverð og Emmsje Gauti verður með tónlistaratriði

Málefnahópur ÖBÍ um málefni barna stendur fyrir fundinum. Það er frítt á viðburðinn og komið verður til móts við ferðakostnað ungmenna af landsbyggðinni.
Skráning fer fram HÉR Nánari upplýsingar veitir Andrea Valgeirsdóttir, starfsmaður málefnahóps ÖBÍ um málefni barna. Netfang: andrea@obi.is, sími: 530 6700

Persónuvernd: fræðsla og vinnustofa
2022-11-02 16:00 | Reykjavik, Iceland
HlustaFræðsla um persónuvernd og aðstoð við gerð persónuverndarstefnu fyrir þitt félag.
Opnað verður fyrir skráningar á námskeiðið í ágúst. Staðfestingargjald kr. 2.500.
Fræðsluröð ÖBÍ 2022
Námskeið fyrir starfsfólk og félagsmenn aðildarfélaga bandalagsins sem haldin eru í Hringsjá og á Teams. ÖBÍ ber allan kostnað af námskeiðshaldinu utan skráningargjaldsins sem greiðist af þátttakanda eða því aðildarfélagi sem hann starfar fyrir eða er félagi í.

Námsstefna ÖBÍ : seinni dagur
2022-10-26 16:00 - 19:00 | Grand Hótel Reykjavík, Sigtún 38, Reykjavík, 105
HlustaNámsstefna ÖBÍ 2022, verður haldin dagana 19. og 26. október nk. frá kl. 16:00-19:00 í Hringsjá, á Grand Hótel og á Teams.
Dagskrá
Miðvikudagur 26. október – kl. 16:00 – seinni dagur. Staðsetning: Grand Hotel, Háteigur
Þátttakendur: Stjórn (einnig fráfarandi), varastjórn, fulltrúar í málefnastarfi, nefndum og ráðum. Þá er starfsmönnum ÖBÍ jafnframt boðið að sækja fræðsluna. Mikilvægt er að nýir liðsmenn jafnt sem reyndir fulltrúar mæti.

15:30 Húsið opnar – skráning og hressing
16:00 Velkomin – starfið framundan. Þuríður Harpa Sigurðardóttir formaður ÖBÍ
16:30 Vefur eða verkfærakista? Eva Þengilsdóttir framkvæmdastjóri ÖBÍ
16:45 Hlé
17:00 Árangursríkir fundir. Sigríður Hulda Jónsdóttir ráðgjafi – SHJ ráðgjöf
17:30 Hlé
17:40 Samningatækni. Aðalsteinn Leifsson ríkissáttasemjari
18:25 Samantekt – umræður og kveðjuskál

Mikilvægt er að reyndir fulltrúar jafnt sem nýliðar gefi sér tíma til að sækja fræðsluna.

Aðgengi að ferðamannastöðum [Kynning ÖBÍ og Ferðamálaráðs]
2022-10-20 15:00 - 16:00 | Grand Hótel Reykjavík, Sigtún 38, Reykjavík, 105
HlustaMálefnahópur ÖBÍ um aðgengismál og Ferðamálaráð standa fyrir kynningu á verkefninu „Gott aðgengi“ fimmtudaginn, 20. október 2022 kl. 15:00 til 16.00 að Grand Hóteli Reykjavík og á Teams.

Námsstefna ÖBÍ : fyrri dagur
2022-10-19 16:00 - 19:00 | Hringsjá, Hátúni 10d, Reykjavík, 105, Iceland
HlustaNámsstefna ÖBÍ 2022, verður haldin dagana 19. og 20. október nk. frá kl. 16:00-19:00 í Hringsjá, á Grand Hotel og á Teams.
Dagskrá
Miðvikudagur 19. október – kl. 16:00 – fyrri dagur. Staðsetning: Hringsjá 10d, hátíðarsalur.
Þátttakendur: Fyrri dagurinn er sérstaklega ætlaður nýjum fulltrúum í stjórn og málefnastarfi, einnig nýju starfsfólk ÖBÍ. Fulltrúum, sem hafa setið og sitja áfram, er velkomið að mæta.

15:30 Húsið opnar – skráning og hressing
16:00 Velkomin til starfa – hlutverk og stefna ÖBÍ. Þuríður Harpa Sigurðardóttir formaður ÖBÍ
16:20 Rekstur ÖBÍ. Eva Þengilsdóttir framkvæmdastjóri ÖBÍ
16:35 Siðareglur ÖBÍ / EKKO. Jón Heiðar Jónsson gjaldkeri ÖBÍ
16:45 Hlé
17:00 Hópurinn
17:15 Kynning á samningi Sameinuðu þjóðanna um réttindi fatlaðs fólks. Sunna Elvira Þorkelsdóttir lögfræðingur hjá ÖBÍ
17:45 Hlé
18:00 Málefnahópar / innra starf. Bergþór Heimir Þórðarson varaformaður ÖBÍ
18:15 Hlutverk og ábyrgð stjórnarmanna. Ómar H. Kristmundsson prófessor við Háskóla Íslands
18:35 Samantekt og umræður

Mikilvægt er að reyndir fulltrúar jafnt sem nýliðar gefi sér tíma til að sækja fræðsluna.

Tónleikar í Listasafni Reykjavíkur : Töframáttur tónlistar
2022-10-17 14:00 - 15:00 | Listasafn Íslands (Fjölnotasalur), Tryggvagata 17, 101, Iceland
HlustaTónleikaröð : Töframáttur tónlistar
Tónleikarnir eru allir ókeypis og eru haldnir á mánudögum kl. 14:00 í Fjölnotasal Listasafns Reykjavíkur, Tryggvagötu 17 Reykjavík.
Starfsárið 2022-2023
17. október 2022

Hulda Jónsdóttir fiðluleikari og Ragnar Jónsson sellóleikari

28. nóvember 2022

Björn Thoroddsen gítarleikari

6. febrúar 2022

Hrafnhildur Marta Guðmundsdóttir sellóleikari og Helga Bryndís Magnúsdóttir píanóleikari

Styrktaraðilar auk ÖBÍ eru: Listasafn Íslands, Reykjavíkurborg, Sorpa – Góði hirðirinn og Tónlistarsjóður.
Listrænn stjórnandi:

Gunnar Kvaran sellóleikari

Verkefnastjóri:

Brynhildur Auðbjargardóttir

Allir eru hjartanlega velkomnir!

Alþjóðalegur baráttudagur gegn fátækt
2022-10-17

Málþing um samfélagsleg áhrif birtingarmynda í listum
2022-10-11 17:00 - 19:00 | Þjóðleikhúsið, Hverfisgata 19, Reykjavík, 101
HlustaUpptaka frá málþinginu er hér:

Þjóðleikhúsið, í samstarfi við ÖBÍ réttindasamtök, Landssamtökin Þroskahjálp, Bandalag íslenskra listamanna, Sviðslistasamband Íslands og Listaháskóla Íslands, býður til opins málþings með yfirskriftina Samfélagsleg áhrif birtingarmynda í listum – samtal um hlutverk lista og inngildingu jaðarhópa.
Að undanförnu hefur mikil umræða átt sér stað um leikhúsið og sviðsetningu raunveruleikans í listum. Kastljósinu hefur sérstaklega verið beint að inngildingu og sýnileika fatlaðs fólks og annarra minnihlutahópa í listum. Umræðan er sprottin af skoðanaskiptum um framsetningu á leikpersónu, sem er ungur fatlaður maður, í sýningunni Sem á himni.
Þjóðleikhúsið, í samstarfi við ÖBÍ réttindasamtök, Landssamtökin Þroskahjálp, Bandalag íslenskra listamanna, Sviðslistasamband Íslands og Listaháskóla Íslands, efnir til málþings um samfélagslegt hlutverk lista, þar sem velt verður upp spurningum um sögurnar sem sagðar eru, um framsetningu þeirra og það hvernig ólíkum hópum er gert kleift að njóta lista og taka þátt í sköpun listaverka.
Listafólk vill leggja við hlustir og eiga samtal við sem flesta í samfélaginu með það að markmiði að auka skilning, víkka sjóndeildarhringinn og brúa bilið milli ólíkra sjónarmiða. Því vonast skipuleggjendur eftir þátttöku allra sem áhuga hafa á uppbyggilegu samtali um þetta brennandi málefni.
Leikhúsið er listform sem speglar hinn persónulega og samfélagslega veruleika með margvíslegum hætti, og segir fjölbreyttar sögur. Með störfum sínum kappkostar listafólk að vekja til umhugsunar, hreyfa við fólki og efna til umræðu um ólíkar hliðar mannlegrar tilveru, og þannig getur listin orðið hreyfiafl til góðra verka, unnið gegn aðgreiningu og verið sameinandi afl í sundruðum heimi.
Málþingið verður haldið þriðjudaginn 11. október á Stóra sviði Þjóðleikhússins kl. 17. Aðgangur er ókeypis. Aukið rými fyrir hjólastóla verður útbúið fyrir umræðurnar. Nánari dagskrá verður auglýst síðar.
Skráning hér

Aðalfundur ÖBÍ
2022-10-07 16:00 - 2022-10-08 17:00 | Grand Hótel Reykjavík, Sigtún 38, Reykjavík, 105
HlustaAðalfundur ÖBÍ verður haldinn föstudaginn 7. október, kl. 16.00-20.00 og laugardaginn 8. október 2022, kl. 10.00–17.00 á Grand hóteli, Sigtúni 28, Reykjavík.

Aðgangur fatlaðra barna að samfélaginu : Erindi ÖBÍ á Mannréttindaþingi MRSÍ
2022-09-20 13:10 - 13:25 | Hilton Reykjavík Nordica, Suðurlandsbraut 2, Reykjavík, 108, Iceland
HlustaMannréttindaskrifstofa Íslands stendur fyrir Mannréttindaþingi þriðjudaginn 20. september nk. kl. 13:00 – 16:00 á Hilton Reykjavík Nordica.
Elín Hoe, formaður málefnahóps ÖBÍ um málefni barna og Andrea Valgeirsdóttir, lögfræðingur og starfsmaður málefnahópsins fjalla um aðgang fatlaðra barna að samfélaginu kl. 13:10.
Dagskrá
13:00 Setning Mannréttindaþings 2022
Margrét Steinarsdóttir – Mannréttindaskrifstofa Íslands
13:10 Aðgangur fatlaðra barna að samfélaginu
Elín Hoe og Andrea Valgeirsdóttir – ÖBÍ
13:25 Lykill að lífsgæðum: þátttaka án aðgreiningar
Anna Lára Steindal og Sólný Pálsdóttir – Þroskahjálp
13:40 Aðgangur barna að réttarkerfinu
Þóra Jónsdóttir – Barnaheill
14:00 Staða hinsegin barna
Tótla I. Sæmundsdóttir – Samtökin 78
14:20 Kaffi-
14:40 Börn á flótta
Fyrirlesari staðfestur síðar – Rauði krossinn á Íslandi
15:00 Stafrænt ofbeldi gegn börnum
María Rún Bjarnadóttir
15:20 Pallborðsumræður
Málþingið er öllum opið og er aðgangur ókeypis
Fundarstjóri: Nína Helgadóttir

Örlögin eru í ykkar höndum! Erindi ÖBÍ á Fundi fólksins 2022
2022-09-16 16:00 - 16:40 | Norræna húsið, Sæmundargötu 11, Reykjavík, 102, Iceland
HlustaFöstudaginn 16. september nk. kl. 16:00-16:40 munu lögfræðingar ÖBÍ, Alma Ýr Ingólfsdóttir og Sunna Elvira Þorkelsdóttir, flytja erindið „Örlögin eru í ykkar höndum!“ í Norræna húsinu.
Laugardaginn 17. sept. verða Einhverfusamtökin með erindið „Gleymdust einhverfir? Staða einhverfs fólks gagnvart geðheilbrigðis- og félagsþjónustu“ kl. 13:00 – 13:40 í sal Grósku.
Um Fund fólksins 2022
Fundur fólksins verður haldinn 16. – 17. september 2022 í Norræna húsinu og Grósku. Margir áhugaverðir viðburðir sem eiga erindi við okkur öll. Sjá dagskrá og nánari upplýsingar um Fundur fólksins (fundurfolksins.is)

Tilgangur fundarins er að skapa vandaðan vettvang þar sem boðið er til samtals milli almennings, stjórnmálafólks og frjálsra félagasamtaka, þar sem lýðræði og opin skoðanaskipti eru leiðarstefið.
Markmið fundarins er að skapa meira traust og skilning á milli ólíkra aðila samfélagsins án þess að vera föst í venjubundnum umræðufarvegi stjórnmála og fjölmiðla.
Fundur fólksins er sjálfstæð hátíð og ekki tengd neinum hagsmunaöflum á Íslandi eða annnars staðar.
